**Αγγλικά Πανελλαδικών Εξετάσεων**

**Useful Tips: Κατανόηση Γραπτού Λόγου**

* Σύμφωνα με τις οδηγίες τους υπουργείου, για την κατανόηση κειμένου δίνεται στους υποψήφιους **αυθεντικό** **κείμενο** έκτασης περίπου **330−370 λέξεων** και **8-10 ερωτήματα** κατανόησής του (σύνολο **30 μονάδες**).
* Τα κείμενα συνήθως είναι άρθρα. Η επιτροπή «αγαπά» αρκετά εφημερίδες όπως The Guardian, The Independent ή online magazines (π.χ. BBC Science Focus Magazine) και τα θέματα έχουν συνήθως να κάνουν με θέματα ψυχολογίας (π.χ. mental health and well-being), lifestyle (π.χ. relationships, family, parenting) επιστήμης (artificial intelligence), ή επικαιρότητας (π.χ. τηλεργασία το 2020). Social media use and popular media platforms (e.g. TikTok) ίσως θα μπορούσε να είναι το επόμενο;
* Τα τελευταία χρόνια οι ερωτήσεις είναι **9**:
* 3 ανοιχτού τύπου (12 μονάδες)
* 6 πολλαπλής επιλογής (multiple choice) (18 μονάδες)

**Α) Ερωτήσεις ανοικτού τύπου**

* Συνήθως στην κατανόηση κειμένου υπάρχουν **3 ερωτήσεις ανοιχτού τύπου** που δίνουν **4 μονάδες η κάθε μία**.
* **Συχνές ερωτήσεις**:
	+ What would be a suitable/alternative title for this text/article?
	+ What is the purpose of this text?
	+ What is the main point of the article / the basic theme of the text?
	+ Where would you expect this article / text to appear? (e.g. in a newspaper / scientific journal etc.) Justify your answer.
	+ What does the author mean/imply by saying…?
* **Σχετικά με τους τίτλους**:
	+ Αποφύγετε πολύ γενικούς τίτλους (e.g. *Being a good parent*) – ένας εύστοχος τίτλος **εστιάζει** στην οπτική από την οποία προσεγγίζει το θέμα ο συγγραφέας (e.g. *Successful parenting: Focusing on a child’s inner qualities*).
	+ Ένας καλός τίτλος πρέπει να προκαλεί το **ενδιαφέρον** του αναγνώστη. Αν σας είναι αδιάφορος, θα είναι και στον αναγνώστη (εξεταστή!)
	+ Στους τίτλους άρθρων (π.χ. εφημερίδων) συχνά κάποιες λέξεις παραλείπονται, π.χ. άρθρα (a, the) και τα ρήματα μπαίνουν σε ενεστώτα, π.χ.
	*Experts advise on how to stay safe while swimming in open water* (τίτλος της εφημερίδας *The Independent*)
	+ Μία καλή ιδέα είναι ένας **τίτλος σε δύο μέρη** – θέμα και σχόλιο. Στο πρώτο τμήμα του τίτλου γράφουμε το θέμα του κειμένου (μονολεκτικά ή με μια σύντομη φράση – τα gerunds/-ing forms είναι χρήσιμα εδώ), ενώ στο δεύτερο τμήμα εστιάζουμε στην οπτική ή τον προβληματισμό του συγγραφέα (π.χ. the benefits of…) ή κάνουμε ένα σχόλιο (συχνά με τη μορφή **ερώτησης**). Χωρίζουμε τα δύο μέρη του τίτλου με άνω και κάτω τελεία ή τελεία.

**Παραδείγματα**:

* *Dear Diary: the overall benefits of keeping a journal (θέμα 2022)*
* *Working from home: a blessing or a curse? (θέμα 2020)*
* *Promoting a child’s inner qualities: the key to healthy adulthood (θέμα 2017)*
	+ Επίσης μπορούμε να ξεκινήσουμε τον τίτλο με **gerund (-ing form)** ή **How to + verb** (αν πρόκειται για συμβουλές)

e.g. *Empowering/How to empower society through empathy (θέμα 2019)*

* Σχετικά με τις **ερωτήσεις ανοικτού τύπου:**
	+ Περιλαμβάνεται **τουλάχιστον 1 συνδυαστική ερώτηση**, η οποία απαιτεί σύνθεση πληροφοριών από διάφορα σημεία του κειμένου. Είναι σημαντικό να διατυπώσουμε την απάντηση όσο το δυνατόν **με δικά μας λόγια** (**paraphrasing**), αποφεύγοντας την αντιγραφή ολόκληρων πρότασεων (εξαιρούνται λέξεις-κλειδιά / key words). Στο paraphrasing χρησιμοποιούμε συνώνυμα, αλλάζουμε τη σύνταξη (π.χ. από ενεργητική σε παθητική) ή αλλάζουμε το μέρος του λόγου (π.χ. ένα ρήμα το κάνουμε ουσιαστικό).
	+ Αν πρέπει να υποστηρίζουμε την απάντησή μας με βάση το κείμενο, αναφερόμαστε σε αυτό με μια φράση όπως “*According to the writer/article…” ή “The author mentions that…”* και είτε κάνουμε paraphrasing είτε αναφέρουμε αυτούσιες κάποιες λέξεις ή μικρή φράση **σε εισαγωγικά**.(“….”)
	+ Οι απαντήσεις δεν πρέπει να υπερβαίνουν το **όριο λέξεων** που δίνεται (συνήθως **έως** **30 λέξεις**), αλλά μπορούν να είναι και μικρότερες, χωρίς να αποτελεί αυτό πρόβλημα. Οι τίτλοι δεν μπορούν φυσικά να είναι πολύ μεγάλοι.
	+ Kατά τη βαθμολόγηση των σύντομων αυτών απαντήσεων δεν λαμβάνονται υπόψη τα ορθογραφικά και γραμματικά λάθη εφόσον αυτά δεν εμποδίζουν την επικοινωνία, δηλαδή την κατανόηση της απάντησης από το βαθμολογητή.
	+ Στην ερώτηση του τύπου **“What is the purpose/aim of the text?”** σκεφτείτε ποια/-ες είναι οι βασικές λειτουργίες του κειμένου, με άλλα λόγια **ποιος είναι ο σκοπός του συγγραφέα** που γράφει το άρθρο (π.χ. ένα άρθρο μπορεί να θέλει να πληροφορήσει αλλά και να παρέχει συμβουλές ή να ευαισθητοποιήσει το κοινό) και **ποιος είναι ο target reader** στον οποίον απευθύνεται (π.χ. parents, teenagers). Εδώ μπορούμε να ξεκινήσουμε με τη φράση “The purpose of the article is to….”. Η παρακάτω λίστα με ρήματα και φράσεις ίσως φανεί χρήσιμη:

|  |
| --- |
| **The purpose/aim of the text is to:** |
| * inform (readers) about…
* explain how/why…
* report on (e.g. the impact of / the findings of a recent survey about…)
* provide (e.g. readers/parents/consumers etc.) with practical tips to…
* emphasize the role of (e.g. computers) in (e.g. solving environmental problems)
* examine the role of (e.g. laughter) in our lives and explain why…
* show the impact **of** ….. **on** (προσοχή **όχι** the impact**s** / a lot of impact**s**)
* highlight the importance of…
 |

**Β) Ερωτήσεις πολλαπλής επιλογής (multiple choice)**

* Δίνονται συνήθως **6 ερωτήσεις** που απαιτούν από τον υποψήφιο να επιλέξει μεταξύ **τριών (3) δυνατών** απαντήσεων.
* Οι ερωτήσεις αυτές μπορεί να αφορούν:
	+ την σφαιρική κατανόηση του κειμένου (global understanding)
	+ την κατανόηση επιμέρους λεπτομεριών (specific information)
	+ την εξαγωγή συμπερασμάτων (inferencing)
	+ κατανόηση συγκεκριμένων φράσεων ή λέξεων μέσα στο κείμενο(understanding words/phrases in context)
	+ σε ποιον απευθύνεται το κείμενο (target reader – “Who is the text addressed to?/Who would be interested in reading this text?”) ή στον τύπο του κειμένου (“What kind of text is this?” e.g. report, newspaper article, literary text)
* **Διαβάζουμε** **μία φορά όλο το κείμενο** **ΠΡΙΝ** δούμε τις ερωτήσεις.
* Ψάχνουμε τα σημεία του κειμένου που τεκμηριώνουν τις απαντήσεις μας. Αναζητούμε λέξεις / φράσεις στο κείμενο **συνώνυμες** ή **με παρόμοια σημασία** με τις ερωτήσεις.